Referat fra bestyrelsesmøde 05.12.2006
Til stede.

Martin F, Asger, Malene, Anders, (fra kl. 21.00) Bent, Martin S & Narandi.(til kl. 21.00)
Mødet startede kl. 19.30 og sluttede kl. 23.00
1 Referat fra sidst blev godkendt og underskrevet.(Anders´ underskrift mangler)
2. Dagsorden godkendt. Flere punkter blev omrokeret.
3. Legeplads.
Der vil til generalforsamlingen i marts 2007 blive opstillet 2 forskellige legepladser til afstemning. Det vil være således, at det er 2 forskellige firmaer vi beder om at tegne legepladserne. Begge tilbud vil indeholde en legeplads med boldbane, og en uden boldbane. 

Prisen vil ikke spille ind, idet at Schaumann til sidste generalforsamling lovede at de ville bekoste en boldbane til Oxford have. Dog vil de gerne se og godkende boldbanen først.

For at boldbanen (hvis den bliver vedtaget) skal genere dem der bor i 1. række mindst muligt har vi aftalt i legepladsgruppen, at det ikke skal være ståltråd der omkranser den, men net. Vi har også lovet at der ovenpå asfalten skal ligges blød belægning, således at de ikke bliver mindst mulig forstyrret af larm. 

Disse 2 sidstnævnte ting regner vi med vil koste ca. 200.000 ekstra, som vi ikke forventer at Schaumann vil betale. Derfor skal legepladsen på forhøjning 1 koste ca. 300.000 kr. Det får man ikke meget legeplads for, og de 2 forslag er i udgangspunkt også meget forskellige. 

Legepladsgruppen vil senest 3 uger før generalforsamlingen uddele materiale og eventuelt afholde et informationsmøde om de 2 legepladsforslag, således at alle inden generalforsamlingen, har mulighed for at have taget stilling til hvilket forslag de bedst kan lide.

Økonomi.

Legepladsgruppen har bedt bestyrelsen i Ox.ha om at udarbejde forslag til hvordan vi laver gælden på de 500.000 til legepladsen. Bent vil arbejde videre med dette og lave forskellige forslag.
4. Parkeringspladsen.
4a. Vendeplads.

Enden af parkeringspladsen, mod Gyldenrisparken er en vendeplads belagt med fliser. Dette er der også på tegningen. KBC har ikke lavet dette, hvorfor Arkitekt:; Anders Helweg har henvendt sig til både KBC+ Schaumann med dette, idet det er deres egne forslag der ikke er blevet indfriet.
Bestyrelsen skal få lavet et skilt hvor det fremgår at det er en vendeplads, og at man IKKE må parkere der.

Dette i samarbejde med brandvæsnet der SKAL have mulighed for at vende en brandbil dernede. Vi har lånt nogle midlertidige skilte af KBC, som Bent opsætter sammen med Malene indtil vi får lavet og købt vores egne skilte, hvor der står ”VENDEPLADS” + ”Parkering forbudt”.

4b. parkeringsbåse.

KBC laver t-båse markering på parkeringspladsen.

Schaumann har lovet at betale for skiltningen (husnummeret i hver enkelt parkeringsbås) Vi er ikke helt sikre på hvordan denne skiltning skal være. Martin Skibye undersøger forslag og priser på dette. Arkitekt Anders Helweg undersøger ligeledes de forskellige markeringsmuligheder der måtte være.
Vi aftalte at vi ville bruge almindelig numre fra 1-146 som markering i p-båsene. Således at det nummer man får er tilfældigt i forhold til ens husnummer.

Parkeringspladser til alle.

Vi må alligevel godt tildele hvert hus en parkeringsplads- også de huse der ikke ejer en bil, DOG må den udelukkende bruges til bil. Altså, man kan ikke have trailere eller andet opmagasineret, selvom man ikke har en bil.

4c. Skiltning på parkeringspladsen.

Bestyrelsen får lavet et skilt der skal stå ved indgangen til Ox. Ha. Hvor der står, at der er PARKERING FORBUDT på ALLE fliser i Ox. Ha. At fliserne er brand/ambulanceveje.

Folk respekterer ikke dette på nuværende tidspunkt, og der har allerede været et par uheldige episoder allerede, hvor hhv. ambulance ikke kunne køre op til et hus, hvor det var nødvendigt, og en brandbil ikke kunne komme hen hvor den skulle.

Får vi skilte op, er det frit for alle at henvende sig til politiet, når nogen parkerer ulovligt. Men det er ikke en opgave vi vil påtage os som bestyrelse.

5. Henvendelse fra beboere.

5.1 Stien /mudderpølen mod Gyldenrisparken. 
Kan vi gøre noget ved den. 
Vi snakker med bestyrelsen fra Gyldenrisparken, når vi holder møde med dem den 14. dec. 2006.12.11
Det er aftalt med viceværten at han smider grus på stykket i uge 51.
5.2 Juletræ på fællespladserne.

Det tager vi op igen til næste år. Er mange stemt for det i Ox. Ha, kan vi vælge at købe juletræer + lys som foreningen ejer.

5.3 Mødregruppe.

En beboer har fået en notits på hjemmesiden, hvor hun vil prøve at starte en mødregruppe i Ox. Ha. (se hjemmesiden)

5.4. Døren mod Gyldenrisparken kan ikke lukkes ordentligt.

Malene snakker med viceværten om at han skal lave dette.

5.5 Klage over at flere kører på knallert + cykler i Ox.ha. 

Kan vi få skilt op hvor det står at det er forbudt. Bent undersøger dette.

6. Schaumann.
6.1 Brandveje.

Vi lægger tegningerne af brandvejene ud på PDF fil på vores hjemmeside.

6.2 Markering af vendepladsen.

Martin Frese sætter kegler op nede hvor der er vendeplads, for at markere dette (de sidste 2 parkeringspladser i hver side)

Vi laver en skrivelse til alle der bor i Ox. Ha. om dette først.
6.3 Overtagelse af udendørsarealerne i etape 3.
Schaumann/KBC vil gerne overdrage dem til os. Men på grund af de voldsomme mange fejl og mangler, der ikke er lavet i etape 1 + 2, vil bestyrelsen vente med at overtage/underskrive noget, førend de har afleveret etape 1 + 2 uden fejl og mangler.
Dog vil vi gerne se på tagene i etape 3 sammen med dem.

6.4 Skraldestativer.

Trods modsatte udtalelse, har vi alligevel fået nogle af de skraldestativer Schaumann lovede ville blive opsat rundt omkring i Ox. Ha. Vi har fået dem på fællespladserne, og vil så selv undersøge hvor de er købt, købe nogle magen til, og få dem opsat de resterende steder.

6.5 Græsarmering.

Viceværten har lavet græsarmeringen, ved cykelstativerne, mod Gyldenrisparken, i etape 1. idet Schaumann/KBC ikke færdiggjorde dette!

7. Opfølgning på udendørs gennemgang.
7.1 Pletter på husene.

Der er pletter på rigtig mange af husene i Ox.ha. Schaumann/KBC siger at de vil udligne pletterne om et år, til 1 års gennemgang. Når de har gjort dette, vil vi fremadrettet finde en bedre maling end den de bruger, som vi vil anbefale alle at bruge.
7.2. Fejl og mangler gruppe

Der er ingen der har henvendt sig, for at opstarte en sådan gruppe!

7.3 Handlingsplan for den udvendige mangelliste.

Bent og Malene udarbejder en handlingsplan, til at følge op på alle de udendørs fejl og mangler på fællesarealerne i Ox.Ha.

7.4 Haveskurene.

Der er fugt og råd i mange af haveskurene. Der mangler en liste øverst på skurene der får vandet til at løbe væk.

Leif Hansen konsulenterne har påpeget problemet og taget mange billeder af dette, men ingen af os har hørt noget om hvad de vil gøre, eller om det vil udbedre de skader de har lavet på vores haveskure.
Malene henvender sig til Leif Hansen + Schaumann, og hører hvad der skal ske i forhold til problemet.

7.5. Olieplet.

Hus 257´s motorcykel har lavet en olieplet, som de selv skal betale for at få udbedret. Bent og Anders laver en skrivelse til dem, hvor der står at han vil få en regning for at få fjernet oliepletten.
7.6. Cykelstativer.

Der ligger en bunke cykelstativer nede foran ved byggepladsen. Malene snakker med KBC om dette.

8. R-98.
8.1. Containere.

Vi mangler stadigvæk de containere som Martin S har bestilt. Der er rykket for dem, og de kommer om en måned.

8.2 Vi mangler større affaldscontainere.
Viceværten fjerner hver uge de affaldsrester som R-98 ikke har fjernet, fordi det ligger på jorden, idet der ikke har været plads i skraldespanden.

8.3 tømning af den store container.

Den store container der står derude skal tømmes. Martin har kontaktet KBC flere gange for at få gjort dette, men de har ikke reageret.

8.4 Økonomi fra R-98.

Birgitte fra R-98 siger vi skal betale for de 4 ekstra containere; 23.000,- pr. år. De skal først betales i 2008. 

I 2007 skal vi betale ca. 75.000.

Pt. betaler vi kun for 305 kvm, hvilket er et for lille areal. Men indtil R-98 opdager dette påpeger vi det ikke. 

Vi forventer at alt bliver korrekt opgjort, når byggepladsen er færdig.

9. Hjemmeside.
Der mangler opdateringer af de ændrede vedtægter og vores husorden.

Malene mailer husordenen til Martin Frese, så han kan sætte dem på vores hjemmeside.

10. Renskrivning af vedtægter.

Martin Skibye, Anders og Bent gennemgår alle de nedskrevne vedtægter. Efterfølgende kommer de med et udkast til ændringer, hvor det er nødvendigt. Materialet skal være færdigt og renskrevet, så det kan blive præsenteret til generalforsamlingen i marts.

11. Stenbedene foran husene.

Bestyrelsen (Narandi) tjekker med KBC / Anders Helweg om vi kan få lov til at lægge større i stenbedene foran husene, idet de fungerer som kattebakker og idet at de små sten ødelægger gulvene i husene. Man kunne evt. starte med et prøvehus.

12. Forsikring af fælleshuset.

Martin Skibye har fået en pris på 1803 pr. år for forsikring for fælleshuset.
Martin indhenter også en pris på en indboforsikring.

12.1. Fælleshuset.

Pt. er der 2 forhåndsbookinger; 4. februar og 14. april 2007.Asgar tager sig af alle detaljer omkring div. bookings.

Alle der ønsker at booke fælleshuset, kan IKKE få bekræftelse på at det reelt er i orden, førend de har bygget det færdigt, og vi har overtaget det.
12.2 Leje af fælleshuset.

Tid: Man lejer det fra kl. 10.00 til kl. 10.00 dagen efter

Lejeperiode: Man kan kun leje fælleshuset for 1 døgn af gangen, og man kan kun skrives op 1 gang. Hvis man ønsker at leje fælleshuset yderligere, kan man skrives op til dette, når 1. booking er´ overstået/brugt.

Pris: 500,- kr. pr. døgn (10.00 – 10.00) 

Rengøring: Asger tjekker op på om fælleshuset er rengjort og efterladt efter reglerne efter hver booking
Daglige aktiviteter i fælleshuset.

Hvis fælleshuset fast skal bruges af grupper i Oxford Have; gymnastik, møder eller lignende laver man en aftale med viceværten om dette. Dette således at han bistår den efterfølgende rengøring af fælleshuset hver fredag formiddag, således at det altid være rent op til en weekend.

Regler for brug af fælleshuset.

Bent tjekker op på, og kommer med oplæg omkring reglerne for brug af fælleshuset.

En af reglerne bliver at der ikke må ryges i fælleshuset.
Fælleshuset bliver fra januar 2007 et fast punkt på vores dagsorden på bestyrelsesmøderne.

Vi holder altid bestyrelsesmøder første tirsdag i hver måned.

Indbo i fælleshuset.

Asger kikker på indbo til fælleshuset; service, minianlæg etc. 

Asger kontakter den kok der har henvendt sig fordi han godt vil hjælpe med at vælge service til fælleshuset. Han hedder Morten (32 55 16 66)

13. Eventuelt.

13.1. Hjemmebank.

Anders tager kontakt til andre banker for at høre om vi kan få homebanking gratis hos dem. Det er dyrt i Amagerbanken.

13.2 Beboere der har smidt jord ud på fællesarealerne.

Der ligger stadigvæk jord fra de beboere der har fået lagt sten i deres haver. De har ikke taget ansvar for deres eget affald, trods det faktum at vi har nævnt det flere gange. Bent og Asgar følger op på dette, ved at henvende sig til de rette ejere af jorden.

Velligeholdelsesmanualen.
Schaumann har fejlagtigt påført på velligeholdesles manualen at bestyrelsen har tegnet bygningsforsikring. Dette er selvfølgelig forkert. Vi bor heller ikke i lejligheder som der står i standart materialet. Martin Frese sender et brev ud til alle beboere i Oxford have om denne fejl således at vi kan slette det på vores hjemmeside.

Vinduespudsning.

Holbæk vinduespolering: 59443551 / 20973551 tilbyder følgende pris: 

2 etagers hus: 430,-  / 325,- (udvendig + indvendig)

1 etagers hus: 330,- / 250,- (udvendig + indvendig)

Prisen efter skråstregen er hvis over 5 melder sig. Der er der vist allerede.
Derudover kan man også lave aftale med viceværten Carsten Almind.

Møde med bestyrelsen i  Gyldenrisparken.

Bestyrelsen i Gylderisparken har bedt om et møde med os. Det omhandler bl.a. parkering, lågen ind til dem, udformning ved jordet.

Lågen mod Gyldenrisparken.

Vi beder viceværten om at sætte en fjeder i lågen mod Gyldenrisparken, således at lågen lukker af sig selv. Dette fordi folk ikke lukker lågen efter sig når de går igennem.
Viceværten.

Malene har udleveret  den originale ansættelseskontrakt til Anders.
God jul og godt nytår til alle.

Næste bestyrelsesmøde er 09. januar 2007 hos Anders i hus nr. 31.

Referent; Narandi Linnebjerg Oxbøll.

